**Т.С. Бурхонова**

**(Ташкент, Узбекистан)**

**ЁШЛАР МАЪНАВИЯТИНИ ЮКСАЛТИРИШДА МАХМУДХЎЖА БЕҲБУДИЙНИНГ ИЛМИЙ МЕРОСИ**

Ўзбекистон Республикаси Президенти И.А.Каримов ўзбек халқининг истиқлол йилларида тикланиб бораётган миллий маънавияти ва маърифатига тўхталиб, жумладан, қуйидагиларни таъкидлаб ўтган эди: “Жамият тараққиётининг асоси, муқаррар ҳалокатдан қутқариб қоладиган ягона куч – маърифатдар. Асримиз бошида Туркистонда кечган вокеаларни бир эсланг. Нега бу ўлкада ўша йиллари маърифатчилик харакати ҳар қачонгидан ҳам кучайиб кетди? Негаки, чор Россияси асоратига тушиб қолиб, буткул таназзулга юз тутган ўлкани уйғотишга, ҳалқнинг кўзини очишга фақат маърифат орқалигина эришиш мумкин эди".

Маълумки ўзбек ҳалки 150 йил давом эттан мустамлакачилик даврини бошидан кечирди. Лекин, ана шундай даҳшатли даврда ҳам юртимиздан миллат ва халқ қайғуси билан яшайдиган ватанпарвар инсонлар етишиб чикди. Мустамлакачилик даврида маърифат ғоясини химоя қилишда ўз шаҳсий манфаат, хузур-халоватидан кечиб, эл юрт мафаати учун курашган жадидчилардан бири Махмудхужа Бехбудийдир. Мустақиллик шарофати туфайли ёшларни Бехбудий каби ватанпарвар инсонлар тарихи ҳақида билиши маьнавий жихатдан баркамол инсон этиб шакллантиради.

Махмудхужа Бехбудий (1875-1919) XX асрнинг бошларида ўзбек зиёлиларининг энг кўзга куринган намоёндаси, жадидчилик ҳаракати рахбарларидан бири эди. У Самаркандда туғилган. Самарканд ва Бухоро мадрасаларида таълим олади, ўша ерда араб ва форс тилларини ўрганади. Кўп саёҳат килади. Узок вақт Туркия ва Мисрда яшаб, улардаги халқ таълимининг ахволи, янги усул мактаблари, олий ўкув юртлари билан батафсил танишади. Махмудхужа Бехбудий Перербург, Москва, Қозон ва Оренбург шахарларида бўлиб, янги усул мактабларининг иш тажрибаларини, уларнинг таълим-тарбия тизимини, адабиёти ва матбуот намуналарини ўрганади. Махмудхужа

Бехбудий Самаркандга қайтиб келгандан кейин маънавий-маърифий соҳада фаол иш олиб боради: янги усул мактабларини очади, ўкув қўлланмалар, дарсликлар ёзади.

“Рисолаи асбоби савод” (“Савод чиқариш китоби”), "Рисолаи жуғрофияи умроний” (“Аҳоли географиясига кириш”,1905), “Мунтахаби жуғрофияи умумий” (“Қисқача умумий география” ,1906), “Китобат ул-атвол” шулар жумласидандир.

М.Бехбудийнинг дунёқараши, юксак маънавият учун кураши унинг 1912 йилда ёзилган “Падаркуш” пъесасида. ўз аксини топган. Бу биринчи ўзбек драмаси эди. 3 парда 4 манзарали бу асар мазмунан содда бўлиб, ўқимаган, жохил ва нодон боланинг ўз отасини ўлдиргани ҳақида эди, Бехбудий бу

асар жанрини “миллий фожеа” деб атаган. Нашр қилишга Россия империяси цензураси йул куймайди. “'Бородино жанги ва Русиянинг французлар босқинидан ҳалос бўлишининг 100 йиллик юбилейи санасига бағишланади” деган важ билан Тифлис (Тблиси) цензурасидан ўтказади. Драма 1913 йилда босилиб чиққан, аммо саҳнага қўйиш учун яна бир йилгача вақт кетади. Асар Самарқандда 1914 йил 25 январда саҳнага кўйилди. Драма халққа кучли таъсир кўрсатади. Абдулла Қодирий “Бахтсиз Куёв” драмасини шунингтаъсирида ёзган. Тошкентда 1914 йил февралда А. Авлоний томонидан қайта саҳналаштирилади.

Беҳбудий 1913 йил “Самарканд” рўзномаси ва “Ойна” журналини чиқара бошлайди. Ўша йилларда унинг адабий истеъдоди намоён бўлади. Бехбудий кўпгина жадид нашрлари - “Садои Туркистон”, “Хуршид” ва бошқа шу каби рўзнома ва ойномаларда фаол ҳамкорлик қилади. Ўзининг “Бухорода усули жадид”, “Ёшларга мурожаат ”, “Туркистонда мактаб жаридаси”, “Туркистон идораси”, “Саёҳат хотиралари” сарлавҳали мақолаларида ва бошқа чиқишларида у кадимий урф-одатларга, мадрасадаги эски таълимга, хурофат ва нодонликка, маҳаллий ҳокимларнинг саводсизлигига ислоҳотчи- маърифатчи нуқтаи назаридан танқидий баҳо беради.

“Ойна” журналида миллат ва унинг ҳақ- ҳуқуқига, тарихига, тил ва адабиёт, дин, эътиқод, дунё аҳволига доир қизиқарли мақола, баҳслар бериб борилган. Бехбудий миллатнинг тараққийси учун бир неча тил билишни шарт ҳисоблайди. Журналнииг биринчи сонидаёқ “Икки эмас, тўрт тил лозим”, деган мақола билан чиқиб, ўзбек, тожик, араб, рус ва ҳатто бирор узоқ хориж тилини билиш шарт деб ҳисоблайди. Айни пайтда тилнинг муҳофазаси (“Ҳар миллат ўз тили ила фаҳр этар”-1914, №35), ўзаро муносабатлари, (“Тил масалаи”-1915,№11,12) хақида муҳум ва зарур мақолалар чоп этди.

Беҳбудий “Танқид сараламоқдир” -1914й., №27 номли мақоласида адабий танқидга катта эътибор беради. Унинг ҳусусиятларини белгилашга уринади. Бошқа адабий жанрлар билан тенг хуқуқлиги масаласини кўтаради. “Сарт сўзи мажхулдир”-1915 й. мақоласида эса миллат шаънини оёқости қилувчи фикр- қарашларга зарба бериб. Туркистон ҳалқини ўз номи билан атамоқ лозимлигини талаб қилиб чиқади.

Беҳбудий “Сарт сўзи мажҳулдир”, (“Ойна” журнали -1914, №23) мақоласида коммунистик мафкурани кескин рад этган, ўзликни англашни муҳим билади. “Қабиласининг исмини ва етти отасининг отини билмайдургонларни “ қул-манқурт” дерлар”, деб ёзади.

Жадидларга, бир томондан, мутаассиб руҳонийлар, иккинчи томондан мустамлакачи маъмурлар қаршилик кўрсатадилар. Мутаассиб руҳонийлар жадидлар кўтарган барча янгиликларга қарши чиқишади. Улар жадидларни падаркушлар, мактаблари ҳақида эса: “Бу хил мактабда ўқувчи талабалар биринчи йили газета ўкий бошлайди, иккинчи йили озодликни талаб қилишади, учинчи йили эса жаноби олийларни тахтдан ағдариб, турмага тиқиб қўйишади", - дер эдилар. Мутаассиблар тарихни тасвирлаш, ўқитиш беъманилик, дахрийлик деб ҳисоблашарди. Бехбудий уларни фош қилар экан, “Куръони Карим” ҳам, Мухаммад пайгамбарнинг ҳадислари ҳам тарихга даҳлдор эканлигини асослаб берди.

1917 йилиинг охири 1918 йилнинг бошларида жадидлар ташкил этган илк демократик давлатчилик намунаси Туркистон мухториятининг тақдири ҳал бўлаётган бир пайтда ўлка халқларини бирликка чақиради ва Туркистоннинг ижтимоий- сиёсий ҳаётида фаол иштирок этади.

"Туркистон мухторияти”нинг ғоявий асосчиларидан бири Беҳбудий эди. У мухторият советлар томонидан ваҳшиёна бостирилгач, хукумат раҳбарлари билан музокара олиб боришга уринади, аммо натижа чикмайди.

М. Беҳбудий 1919 йил баҳорида Шахрисабзда Инқилобий фавқулодда комиссия айгокчилари кўмагида Бухоро амирлиги одамлари томонидан қўлга олииади ва қатл этилади.

Хулоса қилиб шуни айтиш жоизки, Беҳбудийнинг фаолияти педагогика фани, мактаб, таълим ва таълим ишларини ривожлантирищ, туркий халқлар ўртасида уни кенг кўламда жорий этиш учун кураш билан боғлиқ кечгани айни хақиқатдир.

Президентимиз И.А. Каримов таъкидлаганидек , “Айни вақтда бугунги мураккаб ва шиддатли жаҳонда ўз ўрнини топишга интиладиган ҳар қандай халқ ва миллат умумбашарий тараққиёт ютуқларини ҳар томонлама чуқур ва пухта эгаллаши шартлигини барчамиз яхши тушунамиз, Буюк маърифатпарвар бобомиз Маҳмудхужа Бехбудий ўтган асрнииг бошидаёқ “Дунёда турмоқ учун дунёвий фан ва илм лозимдур, замона илми ва фанидан бебаҳра миллат бошқаларга паймол бўлур”, деган хаққоний фикрлар билан Туркистон аҳлининг онгу шуурини уйғотишга даъват этгани бежиз эмас, албатта. Бу сўзларнинг қанчалик хақиқат эканини бугунги юксак тафаккур ва технологиялар замони ҳам исботламоқда”.

**Литература:**

1. И.А. Каримов “Тарихий хотираснз келажак йўк”. Виз келажагимизни ўз қўлимиз билан қурамиз. 7-жилд. Т. Ўзбекистон 1999-й, 135 б.
2. Каримов И. А. Юксак маънавият -енгнлмас куч:.'Т., Маънавият, 2008.